**KUTSESTANDARD**

**Päästekorraldaja, tase 4**

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Päästekorraldaja, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Päästekorraldaja töötab Häirekeskuses, mille ülesanne on menetleda hädaabinumbrile saabuvaid teateid, vastata riigiinfo telefonile 1247 ning jagada erakorraliste sündmuste puhul kriisiinfot (sh ohuteavitussõnumeid). Päästekorraldaja ülesanne on võtta vastu ja menetleda viivituseta kõiki hädaabinumbrile või muudest kanalitest saabuvaid teateid, anda kõigile hädaabiteadetele kiire ja õige ohuhinnang ning edastada esmane informatsioon nii abivajajale kui ka koostööpartnerile. 4. taseme päästekorraldaja menetleb hädaabiteateid, täidab juhi korraldusi ja võtab vastu iseseisvaid otsuseid oma pädevuse piires, tegutsedes nii üksi kui meeskonnas. Töö nõuab palju suhtlemist (sh võõrkeeles), oskust täita samaaegselt erinevaid ülesandeid ja head pingetaluvust. Töö eeldab valmisolekut töötamiseks õhtusel ja öisel ajal, pühadel ning erandkorral ka puhkepäevadel. |
| **A.2. Tööosad** |
| **Kohustuslikud tööosad**A.2.1. Hädaabiteadete menetlemineA.2.2. Hädaabiteadeteks mitterealiseeruvate teadete menetlemineA.2.3. Refleksioon ja professionaalne enesearendamine |
| **Valitav tööosa** |
| A.2.4. Hädaabiteadete menetlemine võõrkeeles |
| **A.3. Kutsealane ettevalmistus** |
| Päästekorraldajal on vähemalt keskharidus. Kutseoskused on omandatud kutseõppeasutuses või töökohapõhises õppes Häirekeskuses, omandatud oskused vastavad päästekorraldaja kutsestandardile. |
| **A.4. Enamlevinud ametinimetused** |
| Päästekorraldaja |
| **A.5. Regulatsioonid kutsealal tegutsemiseks** |
| Päästeteenistuse seaduse ning siseministri määruse "Päästeteenistujate kutsesobivuse nõuded, sealhulgas füüsilise ettevalmistuse, hariduse- ja tervisenõuded" kohaselt peab päästekorraldaja teenistuskohal töötav päästespetsialist vastama päästekorraldaja, tase 4 kutsestandardile või läbima hädaabiteadete menetlemise täiendusõppe kuue kuu jooksul teenistusse võtmise päevast arvates. |
| **A.6. Tulevikuoskused** |
| Innovatsiooni ja uue tehnoloogiaga kohanemise oskus |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Päästekorraldaja, tase 4 kutse koosneb üldoskustest, kohustuslikest kompetentsidest ja valitavast kompetentsist. Kutse taotlemisel on nõutav üldoskuste (B.2) ning kohustuslike kompetentside (B.3.1−B.3.3 ja B.3.5) tõendamine. Lisaks on võimalik tõendada valitavat kompetentsi B.3.4. |
| **Kvalifikatsiooninõuded kutse taotlemisel** |
| **Nõuded kutse taotlemisel**Töömaailma taotlejale 1. Keskharidus
2. Läbitud töökohapõhine õpe Häirekeskuses

Kutseõppe lõpetajale1. Täies mahus läbitud päästekorraldaja õppekava

Kutse andmise korraldus on reguleeritud pääste valdkonna kutsete kutse andmise korras. |

|  |
| --- |
| **B.2. Päästekorraldaja, tase 4,üldoskused**  |
| Mõtlemisoskused1. Kasutab mõtlemisel loogikat ja süsteemset arutlust, et teha järeldusi, tuvastada lahenduste tugevad ja nõrgad küljed ning leida probleemide võimalikud lahendamise viisid.
2. Töötleb ja mõistab fakte ning nende seoste kõige olulisemaid aspekte kiiresti ja täpselt.

Enesejuhtimisoskused1. Lähtub inimväärikuse austamise põhimõttest ja tegutseb viisil, mis ei diskrimineeri isikuid soo, rassilise või etnilise päritolu, usutunnistuse või veendumuste, puuete, vanuse või seksuaalse sättumuse tõttu.
2. Järgib oma töös avaliku teenistuse eetikakoodeksit ja Häirekeskuse põhiväärtusi.
3. Järgib oma tööga seotud õigusakte ja Häirekeskuse sisekordasid.
4. Seostab oma otsuseid ja tegevust võimalike tagajärgedega.
5. Säilitab keerukates olukordades rahu ega kaota enesekontrolli.

Lävimisoskused1. Kasutab eesti keelt vastavalt keeleseaduses toodud nõuetele ning vene keelt vähemalt tasemel B1 erialase sõnavara kasutamisega (vt lisa 1 − keelte oskustasemete kirjeldused).
2. Kasutab ametikohal vajalikke infotehnoloogiaseadmeid sisuloome ja probleemilahenduse jaoks algtasemel ning infotöötluse, ohutuse ja kommunikatsiooni jaoks iseseisva kasutaja tasemel (vt lisa 2 − digipädevuste enesehindamisskaala).
3. Suhtleb lugupidavalt ja professionaalselt, kasutab konflikti lahendamise meetodeid ennetamaks konflikte, loob positiivse ja konstruktiivse suhtluskeskkonna ning käitub vastavalt headele suhtlemistavadele.
4. Töötab tõhusalt meeskonnas ja selle huvides ning kohandub meeskonnaga, arvestab teistega ja täidab oma rolli meeskonnas, rakendab töös oma teadmisi ning oskusi maksimaalselt lähtudes organisatsiooni eesmärkidest.
5. Arvestab oma töös organisatsiooni struktuuri ning erinevate üksuste funktsioone ja pädevust, osaleb asutusesiseses koostöös.
6. Sisestab kiiresti teksti arvutiklaviatuuril kümne sõrme tehnikaga.
7. Suudab samaaegselt helistajaga suhelda, eristada olulist informatsiooni ja selle kirja panna ning õigeaegselt koostööpartneritele edastada.
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Hädaabiteadete menetlemine** | **EKR tase 4** |
| Tegevusnäitajad1. Võtab hädaabinumbrile 112 saabunud teate vastu kõnena või muul õigusaktides sätestatud viisil saabunud teatena, lähtudes juhenditest.
2. Annab ohuhinnangu lähtudes Päästeameti, Politsei- ja Piirivalveameti ning Terviseameti tüüpjuhtumitest ja juhistest.
3. Selgitab välja sündmuse asukoha, kasutades GIS112 kaardi ja positsioneeringu andmeid.
4. Selgitab välja abivajajate arvu.
5. Sisestab reaalajas asjakohase informatsiooni andmekogusse vastavalt töökorralduslikele juhenditele ja kordadele.
6. Annab hädaabiteate edastajale juhised vastavalt töökorralduslikele dokumentidele.
 |
| **B.3.2. Hädaabiteadeteks mitterealiseeruvate teadete menetlemine** | **EKR tase 4** |
| Tegevusnäitajad1. Registreerib teated andmekogus vastavalt töökorralduslikele õigusaktidele, kordadele ja juhenditele.
2. Annab juhised teatajale probleemi lahendamiseks.
 |
| TeadmisedAvaliku ja erasektori vastutusala |
| **B.3.3. Refleksioon ja professionaalne enesearendamine** | **EKR tase 4** |
| Tegevusnäitajad1. Teadvustab arendamist vajavaid oskusi oma töös ning täiendab ja arendab oma teadmisi.
2. Määratleb ja kirjeldab enda tehtud vead konkreetses olukorras, refleksiooni tulemusena muudab oma lähenemist ja tegutsemist.
3. Analüüsib ja arvestab kvaliteedihindamiselt saadud tagasisidet, eristab fakte hinnangutest ja vajadusel parendab oma tegutsemisviise.
4. Jälgib, hindab ja väärtustab oma füüsilist, vaimset ja emotsionaalset tervist ja heaolu, tegutseb nende tasakaalus hoidmise nimel, optimeerides enda aja- ning energiakulu.
5. Otsib probleemide tekkimisel vajadusel abi kolleegidelt, juhendajalt, juhtidelt jt.
 |
| TeadmisedHädaabinumbri 112 kvaliteedijuhtimise mõõdikud ja kvaliteedihindamise kriteeriumid, eneserefleksiooni alused |

**VALITAVAD KOMPETENTSID**

|  |  |
| --- | --- |
| **B.3.4. Hädaabiteadete menetlemine võõrkeeles** | **EKR tase 4** |
| Tegevusnäitajad1. Menetleb hädaabiteateid ja sündmuseks mitterealiseeruvaid teateid kokku lepitud võõrkeeles vastavalt nõuetele, kasutab hädaabiteadete töötlemiseks vajalikku võõrkeelt vähemalt tasemel B1 erialase sõnavara kasutamisega.
2. Abistab võimalusel teisi teenistujaid võõrkeelsete hädaabiteadete menetlemisel.
 |

**KUTSET LÄBIVAD KOMPETENTSID**

|  |  |
| --- | --- |
| **B.3.5. Kutset läbivad kompetentsid** | **EKR tase 4** |
| Tegevusnäitajad1. Kasutab hädaabiteadete menetlemiseks vajalikke info- ja kommunikatsioonitehnoloogia vahendeid ja võimalusi ning infotehnoloogilisi programme.
2. Kasutab andmebaase ja -kogusid järgides andmekaitse ja infoturbenõudeid.
 |
| TeadmisedAsutusesiseste info- ja kommunikatsioonitehnoloogia tööprogrammid ja põhimõtted |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad
 | Mari-Liis Jaanipere – HäirekeskusTiina Johkem – Eesti Päästeala Töötajate Ametiühingu Häirekeskuse allüksusMargit Kallas – Häirekeskus (asendusliige Sindia Saar-Jürgenson)Teele Kants – Häirekeskus (asendusliige Gerttu Blank)Kadi Luht-Kallas – SiseministeeriumÜlle Mäe – Sisekaitseakadeemia päästekolledž (asendusliige Jane Peiponen)Kalev Pahla – Terviseamet (asendusliige Liina Saar)Ivan Puškin – TerviseametSirli Seegar – HäirekeskusKalle Sild – PäästeametKrislin Tigase – Häirekeskus |
| 1. Kutsestandardi kinnitaja
 | Vara- ja isikukaitse kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 |  |
| 1. Viide ametite klassifikaatorile (ISCO 08)
 | 4229 Mujal liigitamata kliendinõustajad |
| 1. Viide Euroopa kvalifikatsiooniraamistikule (EQF)
 | 4 |
| **C.2. Kutse nimetus võõrkeeles** |
| Inglise keeles: *Call-taker* |
| **C.3. Lisad** |
| Lisa 1. Keelte oskustasemete kirjeldusedLisa 2. Digipädevuste enesehindamisskaala |